En av Russlands landslagstrenere i friidrett og leder for landets medisinske idrettsapparat, får gjennomgå i dokumentaren.
Mens den medisinske lederen anklages for å stå bak store deler av et dopingsystem i Russland, hevder maratonløper Liliya Shobukhova at hun betalte 3,6 millioner kroner til friidrettsforbundet for å slippe å teste positivt på doping før OL i London i 2012.
- Har dere noen konkret mistanke mot disse?
- Jeg vil ikke kommentere enkeltpersoner i dokumentaren fordi det kan skade etterforskningen, sier Zagorskij.
- Hva vil dere gjøre med påstanden om at Shobukhova skal ha betalt friidrettsforbundet før OL i London?
- Den delen av dokumentaren er, så vidt jeg skjønner, ikke direkte koblet til antidoping. Hun hevder hun ga penger for å få delta i en konkurranse. Det er en tøff påstand som jeg er sikker på at friidrettsforbundet vil se nærmere på.
Zagorskij sier at RUSADA vil legge alle dokumenter i saken frem for WADA om byrået ønsker det. Til VG sier en talsmann i det internasjonale antidopingbyrået at de ikke vil gi ytterligere kommentarer før anklagene er ferdig etterforsket.
I en pressemelding skriver WADA imidlertid dette:
«WADA vil forsikre seg om at alle anklager blir etterforsket fullt ut. (...) Når det gjelder anklagene mot russiske myndigheter, vil disse bli nøye undersøkt. Dersom det er nødvendig med reaksjoner, vil WADA reagerere med hensiktsmessige virkemidler.